**Molėtų rajono savivaldybės taryba**

**SPRENDIMAS**

**Dėl priėmimo laiko į molėtų rajono savivaldybės bendrojo ugdymo mokyklas, klasių skaičiaus ir mokinių skaičiaus JOSE, priešmokyklinio ugdymo grupių ir vaikų skaičiaus vidurkio grupėse 2018-2019 mokslo metams nustatymo**

2018 m. kovo    d. Nr.

Molėtai

**Projektas**

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 „Dėl priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“, 3 punktu ir Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“, 25.7 punktu, Priešmokyklinio ugdymo tvarkos aprašo, patvirtinto Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl priešmokyklinio ugdymo tvarkos aprašo patvirtinimo“ 7.1 papunkčiu,

 Molėtų rajono savivaldybės taryba n u s p r e n d ž i a:

 Nustatyti:

 1. Prašymai mokytis Molėtų rajono savivaldybės bendrojo ugdymo mokyklose 2018-2019 mokslo metais priimami nuo 2018 m. balandžio 1 d. iki 2018 m. rugpjūčio 31 d., esant laisvų vietų – visus mokslo metus.

 2. Molėtų rajono savivaldybės bendrojo ugdymo mokyklose klasių skaičių ir mokinių skaičių jose 2018-2019 mokslo metams (1 priedas).

 3. Molėtų rajono savivaldybės mokyklose priešmokyklinio ugdymo grupių skaičių ir vaikų skaičiaus vidurkį grupėse 2018-2019 mokslo metams (2 priedas).

Savivaldybės meras